Document ID: 32010R0334

NARIADENIE KOMISIE (EÚ) č. 334/2010
z 22. apríla 2010,
ktorým sa mení a dopĺňa nariadenie (ES) č. 721/2008, pokiaľ ide o zloženie kŕmnej doplnkovej látky
(Text s významom pre EHP)
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (1), a najmä na jeho článok 9 ods. 2,
keďže:
(1)
V nariadení Komisie (ES) č. 721/2008 (2) sa do 15. augusta 2018 povoľuje prípravok z baktérie Paracoccus carotinifaciens bohatej na červený karotenoid ako kŕmnej doplnkovej látky pre lososy a pstruhy. Táto kŕmna doplnková látka je zaradená do kategórie „senzorické doplnkové látky“ a do funkčnej skupiny „a) ii) farbivá: látky, ktoré pri podávaní zvieratám sfarbujú potraviny živočíšneho pôvodu“.
(2)
Komisii bola predložená žiadosť o zmenu podmienok povolenia, pokiaľ ide o zloženie kŕmnej doplnkovej látky. K tejto žiadosti boli priložené relevantné podporné údaje. Komisia túto žiadosť postúpila Európskemu úradu pre bezpečnosť potravín (ďalej len „úrad“).
(3)
Úrad vo svojom stanovisku z januára 2010 dospel k záveru, že požadovaná zmena nebude mať vplyv na bezpečnosť a účinnosť produktu (3).
(4)
Z posúdenia zmeneného prípravku vyplýva, že podmienky povolenia stanovené v článku 5 nariadenia (ES) č. 1831/2003 sú splnené.
(5)
Nariadenie (ES) č. 721/2008 by sa preto malo zodpovedajúcim spôsobom zmeniť a doplniť.
(6)
Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
PRIJALA TOTO NARIADENIE:
Článok 1
V prílohe k nariadeniu (ES) č. 721/2008 v treťom stĺpci „Zloženie, chemický vzorec, opis, analytická metóda“
sa slová:
„-
10 - 15 g/kg adonirubínu
-
3 - 5 g/kg kantaxantínu“
nahrádzajú slovami:
„-
7 - 15 g/kg adonirubínu
-
1 - 5 g/kg kantaxantínu“.
Článok 2
Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 22. apríla 2010

Labels: 0
17
20
6